CELEX: 62009CO0091
Language: hu
Date: 2010-03-26 00:00:00
Title: A Bíróság (ötödik tanács) 2010. március 26-i végzése.#Eis.de GmbH kontra BBY Vertriebsgesellschaft mbH.#Előzetes döntéshozatal iránti kérelem: Bundesgerichtshof - Németország.#Az eljárási szabályzat 104. cikke 3. §-ának első albekezdése - Védjegyek - Internet - Kulcsszavakra épülő hirdetés ("keyword advertising") - Valamely védjeggyel azonos kulcsszóra épülő, az említett védjegy jogosultjának versenytársa hirdetésének megjelenítése - 89/104/EGK irányelv - Az 5. cikk (1) bekezdésének a) pontja.#C-91/09. sz. ügy.

A Bíróság (ötödik tanács) 2010. március 26‑i végzése – Eis.de kontra BBY Vertriebsgesellschaft
      (C‑91/09. sz. ügy)
      „Az eljárási szabályzat 104. cikke 3. §-ának első albekezdése – Védjegyek – Internet – Kulcsszavakra épülő hirdetés (»keyword advertising«) – Valamely védjegy jogosultja versenytársának az említett védjeggyel azonos kulcsszóra épülő hirdetésének megjelenítése – 89/104/EGK irányelv – Az 5. cikk (1) bekezdésének a) pontja”
      Jogszabályok közelítése – Védjegyek – 89/104 irányelv – A védjegyjogosult arra vonatkozó joga, hogy fellépjen valamely azonos megjelölés harmadik személy által, azonos áruk vonatkozásában
         történő használata ellen – Hirdetés internetes reklámszolgáltatás keretében – A jogosult jogának feltétele (89/104 tanácsi irányelv, 5. cikk, (1) bekezdés, a) pont) (vö. 28. pont)
      
      Tárgy
      
         
               Előzetes döntéshozatal iránti kérelem – Bundesgerichtshof Karlsruhe – A védjegyekre vonatkozó tagállami jogszabályok közelítéséről
                  szóló, 1988. december 21‑i 89/104/EGK első tanácsi irányelv (HL L 40., 1. o.; magyar nyelvű különkiadás 17. fejezet, 1. kötet,
                  92. o.) 5. cikke (1) bekezdése a) pontjának értelmezése – Valamely védjegyhez hasonló megjelölés internetes keresőmotort üzemeltető
                  szolgáltatónál történő bejegyzése abból a célból, hogy az említett megjelölés keresett kifejezésként történő beírását követően
                  a szóban forgó védjegy lajstromozott árujegyzékébe tartozókkal azonos árukra és szolgáltatásokra vonatkozó automatikus reklámüzenet
                  jelenjen meg a képernyőn („keyword advertising”) – A védjegyjogosult hozzájárulásának hiánya – A védjegy ezen felhasználásának
                  a fent említett rendelkezés értelmében vett „használatnak” való minősülése.
               
            Rendelkező rész
      
         
                   
               
               
                  
               
               
                  	A védjegyekre vonatkozó tagállami jogszabályok közelítéséről szóló, 1988. december 21‑i 89/104/EGK első tanácsi irányelv 5. cikke
                     (1) bekezdésének a) pontját úgy kell értelmezni, hogy a védjegy jogosultja megtilthatja a hirdetőnek, hogy e hirdető – valamely
                     internetes hivatkozás keretében választott és az említett védjeggyel azonos kulcsszóra építve – a védjegyjogosult hozzájárulása
                     nélkül hirdessen az említett védjegy lajstromozott árujegyzékében szereplőkkel azonos árukat és szolgáltatásokat, ha az említett
                     hirdetés nem, vagy csak nehezen teszi lehetővé az átlagos internetező számára annak eldöntését, hogy a hirdetésben szereplő
                     áruk és szolgáltatások a védjegyjogosulttól vagy valamely vele gazdasági kapcsolatban álló vállalkozástól, vagy épp ellenkezőleg,
                     valamely harmadik személytől származnak‑e.